S-712/2016

Mál þetta, sem dómtekið var í dag, var höfðað með ákæru lögreglustjórans á höfuðborgarsvæðinu, dags. 20. september sl., á hendur:

„I-kk-þgf T-kk-þgf J-kk-þgf, kt. 000000-0000,

[...], Reykjavík,

fyrir eftirtalin brot í Reykjavík, árið 2016, nema annað sé tekið fram;

1. Umferðarlagabrot, með því að hafa, laugardaginn 4. júní ekið bifreiðinni [...] sviptur ökurétti um Skeifuna við Hagkaup uns aksturinn var stöðvaður á bifreiðastæðinu.

Mál 007-2016-32107.

2. Umferðarlagabrot, fíkniefnalagabrot og vopnalagabrot, með því að hafa, sunnudaginn 24. júlí, ekið bifreiðinni [...], sviptur ökurétti, og óhæfur til að stjórna henni örugglega vegna áhrifa ávana- og fíkniefna ( í blóði mældist amfetamín 235 ng/ml) um [...] uns aksturinn var stöðvaður við hús nr. [...] og á sama tíma haft í vörslum sínum 5,35 g af amfetamíni og 10,56 g af marihúana sem lögregla fann við leit, auk þess sem á ákærða fannst við leit lögreglu vasahnífur og í bifreiðinni hafnarboltakylfa sem lögregla lagði hald á.

Mál 007-2016-42986.

3. Umferðarlagabrot, fíkniefnalagabrot og vopnalagabrot, með því að hafa, miðvikudaginn 27. júlí, ekið bifreiðinni [...], sviptur ökurétti, og óhæfur til að stjórna henni örugglega vegna áhrifa ávana- og fíkniefna ( í blóði mældist amfetamín 480 ng/ml) suður Bíldshöfða við Brimborg uns aksturinn var stöðvaður við verslun N1 við Bíldshöfða og á sama tíma haft í vörslum sínum 0,79 g maríhúana og 1 stk LSD sem lögregla fann við leit í bifreiðinni, auk þess sem ákærði framvísaði tveimur hnífum sem voru í bifreiðinni og lögregla lagði hald á.

Mál 007-2016-43786.

4. Umferðarlagabrot og vopnalagabrot, með því að hafa, laugardaginn 6. ágúst, ekið bifreiðinni [...], sviptur ökurétti, og óhæfur til að stjórna henni örugglega vegna áhrifa ávana- og fíkniefna ( í blóði mældist amfetamín 195 ng/ml) austur [...] uns aksturinn var stöðvaður við [...] auk þess sem tveir hnífar fundust í bifreiðinni við leit og lögregla lagði hald á.

Mál 007-2016-45344.

Telst brot í ákærulið 2 varða við 1. mgr. og c.-lið 2. mgr. 30. gr. og brot í ákærulið 3 við 1. mgr. 30. gr., allt sbr. 36. gr. vopnalaga nr. 16/1998, þá teljast brot í ákæruliðum 2 og 3 varða við 2. gr., sbr. 5. og 6. gr. laga um ávana og fíknefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002. Brot í ákærulið 1 telst varða við 1. mgr. 48. gr. og brot í ákæruliðum 2, 3 og 4 teljast varða við 1. mgr., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007 og 5. gr. laga nr. 66/2006.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og að framangreind fíkniefni, 5,35 g af amfetamíni, 1 stk. LSD og 11,35 g af marihúana verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, þess er enn fremur krafist að ákærði sæti upptöku á framangreindum vopnum samkvæmt 1. mgr. 37. gr. vopnalaga nr. 16/1998 og 1. mgr. 69. gr. a. almennra hegningarlaga nr. 19/1940.“

Ákærða var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærði ekki þing og ekki var kunnugt um að hann væri forfallaður. Málið verður því dæmt á grundvelli framlagðra gagna og samkvæmt þeim hefur verið færð fram sönnun fyrir sekt ákærða. Hann verður því sakfelldur samkvæmt ákærunni, en brot hans eru þar rétt fært til refsiákvæðis.

Samkvæmt 4. tl. ákæru er ákærða m.a. gefið að sök að hafa haft bitvopn í bifreiðinni sem hann ók. Brotið er ekki heimfært til viðeigandi ákvæða vopnalaga eins og skylt er. Lýsing í ákærutexta telst hins vegar það skýr að ljóst er að verknaður ákærða verður heimfærður undir 1. mgr. 30, sbr. 36. gr. laga nr. 16/1998.

Ákærði hefur þrívegis áður hlotið refsingu fyrir að hafa ekið undir áhrifum fíkniefna. Nú síðast með dómi Héraðsdóms Reykjavíkur frá 19. september sl. en þá var hann dæmdur í 6 mánaða fangelsi og sviptur ökurétti frá 5. febrúar 2021 að telja. Var skilorðsdómur hans frá 18. febrúar 2016 þá tekinn upp og honum ákveðin refsing í einu lagi.

Ákærði hefur nú verið sakfelldur fyrir að hafa í þrjú aðgreind skipti ekið undir áhrifum fíkniefna og sviptur ökurétti. Þessi brot hans eru öll framin áður en fyrrgreindur dómur Héraðsdóms Reykjavíkur var uppkveðinn. Verður honum því dæmdur hegningarauki í samræmi við 78. gr. almennra hegningarlaga nr. 19/1991.

Með hliðsjón af ofangreindu þykir refsing ákærða hæfilega ákveðin fangelsi í 60 daga. Þá er áréttuð ævilöng svipting ökuréttar ákærða frá 5. febrúar 2021.

Með vísan til lagaákvæða í ákæru er gerð upptæk vopn sem nánar eru tilgreind í dómsorði.

Ákærði greiði sakarkostnað málsins sem er 317.784 krónur í annan sakarkostnað.

D ó m s o r ð :

Ákærði, I-kk-nf T-kk-nf J-kk-nf, sæti fangelsi í 60 daga.

Áréttuð er ævilöng svipting ökuréttar ákærða frá 5. febrúar 2021 að telja.

Ákærði sæti upptöku á vasahníf, fjórum hnífum og hafnarboltakylfu.

Ákærði greiði sakarkostnað 317.784 krónur.

S-kvk-nf H-kvk-nf (sign.)